CELEX: 32015R1342
Language: hr
Date: 2015-04-22 00:00:00
Title: Delegirana uredba Komisije (EU) 2015/1342 оd 22. travnja 2015. o izmjeni metodologije za klasifikaciju proizvoda po djelatnostima navedene u Prilogu A Uredbi (EU) br. 549/2013 Europskog parlamenta i Vijeća (Tekst značajan za EGP)

4.8.2015   
            
            
               HR
            
            
               Službeni list Europske unije
            
            
               L 207/35
            
         DELEGIRANA UREDBA KOMISIJE (EU) 2015/1342
   оd 22. travnja 2015.
   o izmjeni metodologije za klasifikaciju proizvoda po djelatnostima navedene u Prilogu A Uredbi (EU) br. 549/2013 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 549/2013 Europskog parlamenta i Vijeća od 21. svibnja 2013. o Europskom sustavu nacionalnih i regionalnih računa u Europskoj uniji (1), a posebno njezin članak 2. stavak 2.,
   budući da:
   
               (1)
            
            
               Europski sustav računa uspostavljen Uredbom (EU) br. 549/2013 (ESA 2010.) sustav je nacionalnih i regionalnih računa osmišljen kako bi se ispunili zahtjevi ekonomske, socijalne i regionalne politike Unije.
            
         
               (2)
            
            
               Prilog Uredbi (EZ) br. 451/2008 Europskog parlamenta i Vijeća (2), u kojem se određuje klasifikacija proizvoda po djelatnostima (KPD), donesen je radi zadovoljavanja potreba Unije u području statistike. Zamijenjen je Uredbom Komisije (EU) br. 1209/2014 (3).
            
         
               (3)
            
            
               Upućivanja na klasifikaciju proizvoda po djelatnostima (KPD) u Europskom sustavu računa (ESA 2010.) trebala bi biti u skladu s novom klasifikacijom uspostavljenom Uredbom (EU) br. 1209/2014.
            
         
               (4)
            
            
               Uredbu (EU) br. 549/2013 trebalo bi stoga na odgovarajući način izmijeniti,
            
         DONIJELA JE OVU UREDBU:
   Članak 1.
   Prilog A Uredbi (EU) br. 549/2013 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. travnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 174, 26.6.2013., str. 1.
   
   
      (2)  Uredba (EZ) br. 451/2008 Europskog parlamenta i Vijeća od 23. travnja 2008. o uspostavi nove statističke klasifikacije proizvoda po djelatnostima (KPD) i o stavljanju izvan snage Uredbe Vijeća (EEZ) br. 3696/93 (SL L 145, 4.6.2008., str. 65.).
   
      (3)  Uredba Komisije (EU) br. 1209/2014 оd 29. listopada 2014. o izmjeni Uredbe (EZ) br. 451/2008 Europskog parlamenta i Vijeća o uspostavi nove statističke klasifikacije proizvoda po djelatnostima (KPD) i o stavljanju izvan snage Uredbe Vijeća (EEZ) br. 3696/93 (SL L 336, 22.11.2014., str. 1.).
   
      PRILOG
      Prilog A Uredbi (EU) br. 549/2013 mijenja se kako slijedi:
      
                  1.
               
               
                  Izrazi „KPD Rev. 2” i „CPA 2008.” zamjenjuju se sljedećim:
                  „CPA”.
               
            
                  2.
               
               
                  U Prilogu 7.1., izraz „skupine 261: Elektroničke komponente i ploče” zamjenjuje se sljedećim:
                  „skupine 261: elektroničke komponente i ploče”.
               
            
                  3.
               
               
                  Poglavlje 23. mijenja se kako slijedi:
                  
                              (a)
                           
                           
                              u tablici P*3 stavak „Rudarstvo i vađenje; izrađeni proizvodi; električna energija, plin, gospodarenje vodom i otpadom; građevinarstvo i građevinski radovi” zamjenjuje se sljedećim stavkom:
                              „Rudarstvo i vađenje; izrađeni proizvodi; električna energija, plin, para i klimatizacija; opskrba vodom, uklanjanje otpadnih voda, gospodarenje otpadom te usluge sanacije okoliša; građevinarstvo i građevinski radovi”;
                           
                        
                              (b)
                           
                           
                              tablica P*10 mijenja se kako slijedi:
                              
                                          i.
                                       
                                       
                                          „Rudarstvo i vađenje; izrađeni proizvodi; električna energija, plin, gospodarenje vodom i otpadom” zamjenjuje se sljedećim:
                                          „Rudarstvo i vađenje; izrađeni proizvodi; električna energija, plin, para i klimatizacija; opskrba vodom, uklanjanje otpadnih voda, gospodarenje otpadom te djelatnosti sanacije okoliša”;
                                       
                                    
                                          ii.
                                       
                                       
                                          „Građevinarstvo i građevinski radovi” zamjenjuje se riječima „Građevine i građevinski radovi”;
                                       
                                    
                                          iii.
                                       
                                       
                                          „Usluge trgovine na veliko i malo; usluge popravka motornih vozila i motocikala; usluge prijevoza i skladištenja; usluge pružanja smještaja te pripreme i usluživanja hrane” zamjenjuje se sljedećim:
                                          „Usluge trgovine na veliko i malo; usluge popravka motornih vozila i motocikala; usluge prijevoza i skladištenja; usluge pružanja smještaja te pripreme i usluživanja hrane”;
                                       
                                    
                                          iv.
                                       
                                       
                                          „administrativne i pomoćne uslužne usluge” zamjenjuje se sljedećim:
                                          „administrativne i pomoćne usluge”;
                                       
                                    
                                          v.
                                       
                                       
                                          „Usluge javne uprave i obrane; usluge obvezne socijalne sigurnosti; obrazovanje; zdravstvene usluge i socijalni rad” zamjenjuje se sljedećim;
                                          „Usluge javne uprave i obrane; usluge obveznog socijalnog osiguranja; usluge obrazovanja; zdravstvene usluge i socijalni rad”;
                                       
                                    
                                          vi.
                                       
                                       
                                          „Umjetničke, zabavne i rekreativne usluge, popravak kućanskih proizvoda i druge usluge” zamjenjuje se sljedećim:
                                          „Umjetničke, zabavne i rekreativne usluge; druge usluge; usluge kućanstava koja zapošljavaju osoblje; ostali proizvodi i usluge kućanstava za vlastite potrebe; usluge inozemnih organizacija i tijela”;
                                       
                                    
                        
                              (c)
                           
                           
                              tablica P*38 mijenja se kako slijedi:
                              
                                          i.
                                       
                                       
                                          „Tekstilni proizvodi, odjeća i kožni proizvodi” zamjenjuje se sljedećim: „Tekstilni proizvodi, odjeća i kožni proizvodi te srodni proizvodi”;
                                       
                                    
                                          ii.
                                       
                                       
                                          „Drveni i papirni proizvodi i usluge tiskanja” zamjenjuje se sljedećim „Drveni i papirni proizvodi te usluge tiskanja i snimanja”;
                                       
                                    
                                          iii.
                                       
                                       
                                          „usluge savjetovanja u vezi s upravljanjem” zamjenjuje se sljedećim: „usluge savjetovanja o upravljanju”
                                       
                                    
                                          iv.
                                       
                                       
                                          „Proizvodnja gumenih i plastičnih proizvoda” zamjenjuje se sljedećim:
                                          „Proizvodnja gumenih i plastičnih proizvoda”;
                                       
                                    
                        
                              (d)
                           
                           
                              tablica P*64 mijenja se kako slijedi:
                              
                                          i.
                                       
                                       
                                          „oporaba materijala;” zamjenjuje se sljedećim: „usluge oporabe materijala”;
                                       
                                    
                                          ii.
                                       
                                       
                                          „Arhitektonske i građevinske usluge” zamjenjuje se sljedećim „Arhitektonske i građevinske usluge”;
                                       
                                    
                        
                              (e)
                           
                           
                              u tablici P*88 „Proizvodi od gume i plastičnih masa” zamjenjuje se sljedećim:
                              „Proizvodi od gume i plastike”.